钦定古今图书集成/明伦汇编/氏族典/第126卷 > 陈中
## 钦定古今图书集成/明伦汇编/氏族典/第126卷 > 陈中

按《万姓统谱》：“中字舜用，莆田人，宋大中大夫大卞之
后。永乐十八年乡试第二，会试第一，赐进士出身。资
性简率，才思丰赡，登第后归家，尝与诸名士游壶山
真净岩，次卢希韩诗律一韵二十首，顷刻而成，词致
清新，人服其敏捷。正统初，自南京户部主事就留史
馆，预修文庙、《仁庙实录》成，赐白金袭衣表里，升本部”
员外郎，满九载，无意荣宦，遂致仕幽巷。平居吟咏自
乐，公门关节，终身未尝及之。成化初卒。